Babić: Hvala Gospi i Isusu, ovo je i za sve naše tete u marketu

Hvala ženama iz Zadra koje su nam poslale poruku. To su majke i supruge iz Domovinskog rata koje su izgubile svoje supruge i braću, rekao je emotivni Željko Babić nakon velike pobjede

<p>Stvarno smo u hendikepu na cijelom ovom prvenstvu, imamo stalno ozlijeđene igrače, imamo milijun problema, ali idemo dalje. Pobijedilo je hrvatsko srce i ljubav prema domovini, rekao je izbornik <strong>Željko Babić</strong> nakon dramatične pobjede protiv Španjolske.</p><p>Nakon EP-a, Babić je ponovno uveo Hrvatsku u polufinale velikog natjecanja. A njegove zahvale ponovno su slične kao i u Poljskoj.</p><p>- Kod mene se ništa nije promijenilo. Zahvaljujem se <strong>Gospi Međugorskoj i Isusu</strong> - priča Babić te otkriva da su reprezentativci prije utakmice dobili poruku iz Zadra koja im je jako puno značila.</p><p>- Hvala ženama iz Zadra koje su nam poslale poruku. To su majke i supruge iz Domovinskog rata koje su izgubile svoje supruge i braću - rekao je Babić za <strong>RTL</strong>.</p><p>Nakon zadnjeg sučeva zvižduka Babić je odjurio u svlačionicu.</p><p>- Jesam, ma znate, ja sam najmanji problem. Volim da su ljudi u Hrvatskoj sretni ,da su branitelji zadovoljni, da se žene koje rade cijele dane u marketima mogu veseliti. Zahvaljujem svim ljudima koji su molili za nas, ima ih puno, hvala im - rekao je emotivni Babić te opet - odjurio.</p>